Franz Xaver Biallas

Franz Xaver Biallas  (valgt kinesisk navn: 鲍润生, pinyin Bào Rùnshēng; født 15. november 1878 i Schwirz ved Oppeln i Tyskland, død 28. mai 1936 i Beijing) var en kinamisjonær og katolsk prest tilhørende misjonskongregasjonen Steylermisjonærene. Han var en av kongregasjonens fremste sinologer. Hans største bragd var grunnleggelsen og redaksjonen av det sinologiske fagtidsskriftet Monumenta Serica ved Fu Jen-universitetet i 1935.


== Liv og virke ==


=== Bakgrunn ===
Franz Xaver Biallas var sønn av Elisabeth og Antoni Biallas. Den 28. oktober 1893 begynte Biallas sin gymnasieutdannelse i misjonshuset Heiligkreuz i byen Neiße i Schlesien. I 1900 trådte han inn i novisiatet for Steylermisjonærene i Missionshaus St. Gabriel ved Wien, og avla der i 1901 sine første timelige løfter og i 1904 de evige løfter som medlem av misjonsordenen.


=== Prest ===
Den 24. februar 1905 ble Biallas presteviet i seminarkirken i St. Gabriel/Mödling ved Wien. Ordenens grunnlegger pater Arnold Janssen hadde bestem ham for Kinamisjonen, men dette måtte omgjøres idet han trengte lærere for Missionshaus St. Wendel Pater Wilhelm Schmidt engasjerte seg hos Arnold Janssen for den begavede pater Biallas. Schmidt ville utdanne ham til etnolog, men Janssen holdt fast ved sin beslutning.Pater Biallas underviste ved Missionsgymnasium St. Wendel fra 1905 til 1910, men ble da atter bestemt for utreise til Kinamisjonenen. Biallas fikk tillatelse til å studere sinologi i Leipzig. Dette studiet avsluttet han med et doktorat. Under første verdenskrig ble han militærsjelesorger og sjelesorger for krigsfanger i leirene ved Kassel.
Som sinolog var han inspirert av arbeidene til Wilhelm Grube og Édouard Chavannes. Han er særlig kjent for et arbeid om dikteren Ch'ü Yüan fra staten Chu under De stridende rikers tid. Et annet av hans verker er Konfuzius und sein Kult.


=== Til Kina ===
I 1921 ankom han provinsen Shandong i Kina. Biallas var en av de første steylerpatre som underviste ved det katolske Fu Jen-universitetet i Beijing. Der ble han fjord til leder av den sosiologiske avdeling. 
Hans største bragd var grunnleggelsen og redaksjonen av det sinologiske fagtidsskriftet Monumenta Serica ved Fu Jen-universitetet i 1935.


== Verker ==
Konfuzius und sein Kult: Ein Beitrag zur Kulturgeschichte Chinas und ein Führer zur Heimatstadt des Konfuzius, Peking/Leipzig: Pekinger Verlag, 1928
C'hü Yüans Fahrt in die Ferne: Text, Übersetzung und Anmerkungen, Leipzig: Verlag Asia Major, 1931


== Litteratur ==
Claudia von Collani i Bibliographia Missionaria, Bd. LXXV (2011), s. 449–450;
Jacques Kuepers i Verbum SVD, Jg. 53 (2012), s. 297–298;
Bernhard Fuehrer i Bulletin of the School of Oriental & African Studies, årgang 75 (2012), s. 426–427
Renata Fu-sheng Franke i Berliner China-Hefte, Jg. 40 (2012), s. 148–150.
Georg Fennrich: Die Steyler Patres Arndt (gest. 1962), Biallas (gest. 1936) und Schebesta (gest. 1967) im Dienst der Völkerkunde. In: Archiv für schlesische Kirchengeschichte, Jg. 29 (1971), S. 256–261.
Horst Rzepkowski: Franz Xaver Biallas SVD. In: Johannes Gröger (Hrsg.): Schlesische Kirche in Lebensbildern, Bd. 6. Thorbecke, Sigmaringen 1992, ISBN 3-7995-7115-9, S. 37–41.
Miroslav Kollar: Ein Leben im Konflikt: Franz Xaver Biallas SVD (1878–1936). Chinamissionar und Sinologe im Licht seiner Korrespondenz. Steyler Verlag, Nettetal 2011, ISBN 978-3-8050-0579-1.


== Referanser ==


== Eksterne lenker ==
Akademisk dialog om Kina – ved Monumenta Serica